બેન્કિંગ સેક્ટરના જાણકારોના જણાવ્યા પ્રમાણે ધનલક્ષ્મી બેન્કના સત્તાવાળાઓની નીતિરીતિના કારણે બેન્કમાં બેડ લોનનું પ્રમાણ વધી રહ્યું છે. કર્મચારીઓ બેન્કને વધુ ડૂબતી જતી અટકાવવા રીકવરીમાં મદદ કરી રહ્યા છે ત્યારે મેનેજમેન્ટ કર્મચારીઓની ટ્રાન્સફર કરે છે. બેન્કના મેનેજમેન્ટે જનરલ સેક્રેટરી મોહનનને ડિસમિસ કર્યા છે. તેઓને પાછા લેવા જેવા વિવિધ પ્રશ્નોને લઇને એસબીઆઇ સહિત જાહેર ક્ષેત્રની બેન્કના ઓફિસર્સ એસોસિયેશન આગામી સોમવારે હડતાળ ઉપર જઇ રહ્યા છે. બેન્કના ઓફિસર્સ એસોસિયેશનની હડતાળના કોલના પગલે રાજ્યભરમાં બેન્કિંગ ઓપરેશન ઠપ થઇ જવાને કારણે ૮થી ૧૦ હજાર કરોડના ક્લીયરિંગને પણ અસર થવાની ભીતિ સેવાઇ રહી છે.